«Jumpers knee» er en senebetennelsestilstand som rammer kneet. Som regel oppstår det smerter i senen under kneskålen, men kan også gi smerter over. Smertene oppstår i kvadrisepssenen som er en samling av de fire store musklene man har i fremre lår. Jobben til denne senen er å strekke ut kneet, samt stabilisere bevegelser i kneleddet. Smertene oppstår, litt som i navnet, ved repetert hopp eller i selve avsatsen/kontraksjonen av muskelen ved et hopp.
Smertene og tilstanden er ikke så ulik Schlatters sykdom, denne tilstanden rammer selve senefestet mot benet på toppen av leggen. Den gir en karakteristisk beinete «kul» på øvre del av leggen og gir lokale smerter. Tilstanden er ufarlig, men kan gi store plager ved tung belastning. Denne sykdommen/tilstanden rammer barn og ungdommer i vekst og som samtidig driver idrett som håndball eller fotball.